
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-5674-18-074
гр. София, 23.10.2019 г.

	Днес, 23.10.2019 г., Комисията за противодействие на корупцията и отнемане на незаконно придобито имущество /КПКОНПИ/, в състав:

	
Заместник – председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01-5674/17.05.2018 г.
	Сигналът е подаден против Явор В. Бакърджиев – общински съветник в общински съвет Ч. б. и Камен П. Влахов – заместник-кмет на Община Ч. б.
	По същество, в сигнала се твърди, че Явор В. Бакърджиев в качеството си на общински съветник в Общински съвет – Ч. б. е подал декларация по чл. 12, т. 2 във връзка с чл. 14 от Закона за предотвратяване и установяване на конфликт на интереси (ЗПУКИ) с невярно съдържание, като в същата не е декларирал задълженията си и наличието на частен интерес към дейността на свързани с него лица по смисъла на § 1, т. 1 от ДР на ЗПУКИ (отм.). Сочи се, че на 21.01.2016 г. кметът на Община Ч. б. е назначил на длъжността „заместник-кмет“ Камен Влахов, съпруг на сестрата на Бакърджиев, като нито Бакърджиев, а също така и Влахов не са подали декларация за частен интерес за това обстоятелство.
	За тези нарушения е била сезирана Комисията за предотвратяване и установяване на конфликт на интереси (КПУКИ), която със свое решение № РП-004-16-028/25.02.2016 г. е прекратила производството срещу Бакърджиев.
	С Решение на Районен съд – Ч.б. от 20.09.2017 г. по НАХД № 24/2017 г. на основание чл. 78а от НК Явор В. Бакърджиев е освободен от наказателна отговорност за извършено престъпление по чл. 313, ал. 1, от НК, за това, че на 10.11.2015 г. е затаил истина в писмена декларация, която по силата на чл. 12, т. 2 във вр. с чл. 14 от ЗПУКИ (отм.) се подава пред Общински съвет – Ч. б., за наличие на частен интерес към свързани с него лица по смисъла на § 1, т. 1 от ДР на ЗПУКИ (отм.) и е наложена глоба в размер на 1 000 лв.
	Към сигнала са приложени следните доказателства: декларация по чл. 12, т. 1 във вр. с чл. 5 от ЗПУКИ (отм.) от 10.11.2015 г., декларация по чл. 12, т. 2 във вр. с чл. 14 от ЗПУКИ (отм.) от 10.11.2015 г., декларация по чл. 12, т. 3 от ЗПУКИ (отм.) от 21.10.2016 г. на Явор В. Бакърджиев в качеството му на общински съветник, декларация по чл. 12, т. 1 във вр. с чл. 5 от ЗПУКИ (отм.) от 27.01.2016 г. на Камен П. Влахов в качеството ме на заместник-кмет, писмо с изх.№ С 2017-196#1/14.11.2017 г. на КПУКИ, Решение на Районен съд – Ч. б. от 20.09.2017 г. по НАХД. № 24/2017 г., сигнал до КПУКИ, Решение за прекратяване на производство № РП-004-16-028/25.02.2016 г. на КПУКИ и сигнал до Общинска избирателна комисия – Ч. б. от 30.12.2015 г.
	При проверката относно допустимостта на сигнала се установи, че същият не отговаря на изискванията на чл. 48, ал. 1, т. 1 и т. 3 от ЗПКОНПИ – липсва ЕГН на лицето подало сигнала и конкретни данни за упражнени правомощия по служба.
	В тази връзка, при спазване на процедурата по чл. 30, ал. 2 от АПК сигналоподателят е редовно уведомен за констатираните нередовности, като в указания срок допълнително представя Протокол № 4 от 28.04.2016 г., пълномощно от 10.05.2016 г. и договор за наем на недвижим общински имот от 16.05.2016 г.
	В допълнение на първоначално подадения сигнал се излагат твърдения, че Камен Влахов е участвал в комисия за отдаване под наем на общински недвижим имот, предаден в капитала на „***“ ЕООД. Конкурсът е спечелен от фирма „**********“ ЕООД, гр. Л., от управителя на която, Явор Бакърджиев е упълномощен да представлява дружеството.
	Допълнително са представени следните доказателства: декларация по чл. 12, т. 3 от ЗПУКИ (отм.) от 13.04.2016 г. на Явор В. Бакърджиев, декларация по чл. 12, т. 2 във вр. с чл. 14 от ЗПУКИ (отм.) на Камен П. Влахов, протокол № „ от 28.04.2016 г. от заседание на комисия, назначена със Заповед № 4/19.04.2016 г. на Управителя на „**********“ ЕООД, във връзка с Решение № 190/14.04.2016 г. на Общински съвет – Ч. б., пълномощно с рег.№ 3196 от 10.05.2016 г. на нотариус А. Ц. – рег.№ 565 и договор за наем на общински имот от 16.05.2016 г., сключен между Управителя на „**********“ и дружеството „**********“ ЕООД, представлявано от управителя си Т. И. Л..
	Служебно е установено, че с Решение за прекратяване на производство № РП-106-17-104 от 27.07.2017 г. Комисията за предотвратяване и установяване на конфликт на интереси е прекратила производството по сигнал с рег.№ С-2017-106/16.06.2017 г., подаден срещу Явор В. Бакърджиев, в качеството му на общински съветник в Общински съвет Ч. б. и Камен П. Влахов, в качеството му на заместник-кмет на Община Ч. б.. Към материалите по преписката, като доказателства служебно са приобщени писмо с изх.№ С-2017-106#3/21.06.2017 г. на КПУКИ и писмо с вх.№ С-2017-106#8/11.07.2017 г. на КПУКИ.
	От председателя на ПК по противодействие на корупцията при Общински съвет – Ч. б. са изискани и представени следните доказателства: информация с вх.№ 038-01-14/12.04.2016 г. от управителя на „**********“ ЕООД – Ч. б., предложение от кмета на Община Ч. б. с вх.№ 07-01-187/12.04.2016 г. относно провеждане на конкурс за отдаване под наем на общински недвижим имот, извадка от Протокол № 9/14.04.2016 г. от заседание на Общински съвет – Ч. б., Решение № 190/14.04.201 г. на Общински съвет – Ч. б.и писмо с вх.№ 038-01-18/02.06.2018 г. от управителя на „**********“ ЕООД – Ч. б. с приложен Протокол № 4 на Комисия, назначена със заповед № 4/19.04.2016 г. на управителя на „**********“ ЕООД – Ч. б..
	От кмета на Община Ч. б. са изискани и представени следните доказателства: трудов договор № ЧР-03-026/20.01.2016 г. и декларация по чл. 12, т. 1 във вр. с чл. 5 от ЗПУКИ (отм.) и по чл. 12, т. 2 във вр. с чл. 14 от ЗПУКИ (отм.) на Камен П. Влахов.
	Служебно е извършена справка в Търговския регистър и в Регистър НБД „Население“.
	На основание чл. 72, ал. 5 от ЗПКОНПИ Явор В. Бакърджиев е поканен на изслушване на 09.10.2019 г.
	На заседание на комисията от 09.10.2019 г., обективирано в т. 5 от Протокол № 910 от същата дата, Явор В. Бакърджиев е изслушана по реда на чл.72, ал. 5 от ЗПКОНПИ.
	В обясненията си пред Комисията Явор В. Бакърджиев заявява, че не познава дружеството „**********“ ЕООД , в деня, когато е получил пълномощното с рег.№ 3196 от 10.05.2016 г. по „ЕКОНТ“ и се е запознал със съдържанието му, веднага е предприел действия пълномощното да бъде върнато обратно на упълномощителят. Свързал се е с фирмата по телефона, провел е среща на която му е било обяснено, че личните му данни са били взети от Общината, препоръчан е бил, като човек, който разбира от ресторантьорство, да им съдейства  с хора на местно ниво. На другия ден пълномощното е било оттеглено и той не го е използвал по служба по никакъв начин. Като общински съветник  е гласувал „за“ отдаването на комплекса под наем с ясното съзнание, че същият е доста стар и носи само загуби за Община Ч. б..Във връзка с отношенията му със заместник-кмета на Общината – Камен Влахов той, като общински съветник в нито един момент  не е упражнил правомощията си по служба спрямо Влахов, не е гласувал нито едно негово действие, нито пък го е насочвал към определено поведение.
	От председателя на ПК по противодействие на корупцията при Общински съвет – Ч. б. са изискани и с писмо с изх.№ 5 (3) от 22.10.2019 г. на Общински съвет – Ч. б., е получена информация за заседанието на Общински съвет – Ч. б., проведено на 14.04.2016 г., от която е видно, че не е начислявано и изплащано възнаграждение на всички присъстващи общински съветници, в това число и на Явор Бакърджиев.

	От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, ЕГН, адрес и е подписан.
	Явор В. Бакърджиев с ЕГН ********** е избран за общински съветник в Общински съвет – Ч. б. за мандат 2015 г. – 2019 г. и е положил клетва на 10.11.2015 г.
	В това си качество Явор В. Бакърджиев е подал декларации по чл. 12, т. 1 във вр. с чл. 5 от ЗПУКИ (отм.) и по чл. 12, т. 2 във вр. с чл. 14 от ЗПУКИ (отм.) на 10.11.2015 г. В декларацията по чл. 12, т. 2 от ЗПУКИ (отм.) не са декларирани обстоятелства, които биха довели до възникване на конфликт на интереси. Явор Бакърджиев е подал декларация по чл. 12, т. 3 от ЗПУКИ (отм.) на 21.10.2016 г., с която е декларирал промяна на обстоятелствата по чл. 12, т. 2 от ЗПУКИ (отм.), в която е посочено, че е налице частен интерес спрямо „********** “ ЕООД, управлявано от лице, с което е във фактическо съжителство и има общо дете. Явор Бакърджиев е подал декларация чл. 12, т. 4 от ЗПУКИ (отм.) на 20.10.2016 г., с която е декларирал частен интерес по конкретен повод, в която е посочил, че с лицето, с което съжителства и има общо дете, изпълнява дейност по доставка на храна „Топъл обяд“, финансиран по Оперативна програма в Община Ч. б..
	С Трудов договор № ЧР-03-026/20.01.2016 г. Камен П. Влахов с ЕГН ********** е назначен на  длъжност заместник-кмет в Община Ч. б.. Камен Влахов е подал декларация по чл. 12, т. 1 от ЗПУКИ (отм.) на 27.01.2016 г. и декларация по чл. 12, т. 2 от ЗПУКИ (отм.) на 17.02.2016 г. В декларацията по чл. 12, т. 2 от ЗПУКИ (отм.) е декларирал към датата на избирането/назначаването му участие в „**********“ ЕООД – не развива дейност, както и дванадесет месеца преди избирането/назначаването му е имал участие в „**********“ ЕООД, и е бил управител на същото.
	От извършената справка в НБД „Население“ е установено, че Камен П. Влахов е съпруг на М. Б. В. с ЕГН **********, която е сестра на Явор В. Бакърджиев.
	От справка в Търговския регистър е установено, че „**********“ ЕООД с ЕИК **********, е с едноличен собственик на капитала и управител Т. И. Л. с ЕГН **********, обстоятелство вписано на 24.03.2010 г.
	От справка в Търговския регистър е установено, че „**********“ ЕООД с ЕИК **********, до 01.02.2018 г. е с едноличен собственик на капитала Община Ч. б., а негов управител е М. Я. П. с ЕГН **********.
	С Решение № 190 от 14.04.2016 г., на основание чл. 21, ал. 1, т. 8 от ЗМСМА, чл. 10, чл. 11 от Наредбата за условията и реда при които Община Ч. б. упражнява правата си на собственик върху общинската част от капитала на търговските дружества, информация с рег. № 38-00-585/11.04.2016 г. и № 038-01-187/12.04.2016 г. от управителя на „**********“ ЕООД и във връзка с Решение № 131/29.02.2016 г. на Общински съвет и представеното от кмета на общината в Общински съвет с вх. № 07-01-187/12.04.2016 г. предложение, относно провеждане на конкурс за отдаване под наем на общински недвижим имот – частна общинска собственост, предаден за управление в капитала на „**********“ ЕООД – гр. Ч. б., хотелски комплекс „**********“, Общински съвет Ч. б. решава да се проведе публично оповестен конкурс за отдаване под наем на общински недвижими имоти – частна общинска собственост, хотелски комплекс „**********“, определя условията за провеждане на конкурса (Приложение 1) и възлага на управителя на „**********“ ЕООД да извърши всички действия по организацията и провеждането на публично оповестения конкурс.
	Видно от т. 3 по Протокол № 9, от проведено на 14.04.2016 г. заседание на Общински съвет – Ч. б., Явор В. Бакърджиев, в качеството си на общински съветник е гласувал „ЗА“ приемане на Решение № 190 от 14.04.2016 г. на Общински съвет Ч. б.. Решението е прието с 26 гласа „ЗА“, без „Против“ и без „Въздържали се“ от общо 26 гласували общински съветници при общ брой 29 на общинските съветници.
	С Протокол № 4 от 28.04.2016 г. комисия, назначена със заповед № 4/19.04.2016 г. на управителя на  „**********“ ЕООД, във връзка с Решение № 190/14.04.2016 г. на Общински съвет – Ч. б., определя за спечелил участника  „**********“ ЕООД. 
	Видно от протокола в процедурата по публично оповестения конкурс са подали заявления за участие дружествата „**********“ ЕООД и „**********“ ЕООД. Председател на състава на Комисията е К. К., а нейни членове са: Камен Влахов – заместник-кмет на Община Ч. б., Д. М. – управител на „**********“ ЕООД и В. М. – главен счетоводител. Комисията в пълно единодушие  с четири гласа „ЗА“ е определила дружеството „**********“ ЕООД за спечелил участник. В качеството си на член на Комисията Камен П. Влахов е гласувал в полза на спечелилия кандидат.
	С договор за наем на недвижим общински имот от 16.05.2016 г., „**********“ ЕООД, представлявано от управителя си Д. М. и гл. счетоводител, предоставя на наемателя  „**********“ ЕООД, гр. Л., представлявано от Т. И. Л., общински недвижим имот, представляващ ресторант „**********“, гр. Ч. б., за срок от 10 /десет/ години, считано от 16.05.2016 г.
	Видно от приложеното по преписката нотариално заверено пълномощно с рег.№ 3196 от 10.05.2016 г., управителят на  „**********“ ЕООД, гр. Л., Т. И. Л. е упълномощила Явор В. Бакърджиев да я представлява пред Община Ч. б., да сключва от нейно име и за нейна сметка договор за наем и договори свързани с управлението на ресторант „**********“, гр. Ч. б., както и да я представлява пред други държавни органи и организации.
	Видно от  писмо с вх. № С-2017-106#8/11.07.2017 г. на КПУКИ от „**********“ ЕООД, гр. Л., представлявано от Т. И. Л., се посочва, че пълномощното издадено на лицето Явор В. Бакърджиев на 10.05.2016 г., е унищожено  на 12.05.2016 г. поради грешно изписано име от нотариус, издал го в гр. Л. и пълномощното  не е използвано. На 25.05.2016 г. Т. И. Л., в качеството си на управител на „**********“ ЕООД с нотариално заверено пълномощно с рег.№ 3536, от същата дата е упълномощила М. Н. М. със същите пълномощия, съдържащи се и в пълномощното от 10.05.2016 г., което е валидно и към датата на удостоверяване на това обстоятелство.

	При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	
	Деянията, за които се твърди, че представляват конфликт на интереси, са извършени в периода на действие на ЗПУКИ (отм.). Тъй като конфликтът на интереси е административно нарушение, то спрямо него следва да се вземе предвид принципът на чл. 3, ал. 1 от Закона за административните нарушения и наказания и приложение да намери законът, който е бил в сила по време на извършване на нарушението.
	В конкретния случай това означава, че спрямо твърденията в сигнала следва да се приложи ЗПУКИ (отм.), доколкото твърдените нарушения са извършени през 2016 г. В конкретния случай ЗПКОНПИ не се явява по-благоприятен за лицето закон, тъй като предвидените наказания за същите нарушения по ЗПКОНПИ са идентични с тези по ЗПУКИ (отм.), като е  завишена горната граница на санкцията.
	За да е осъществен конфликт на интереси по смисъла на чл. 2 от ЗПУКИ (отм.) следва да са налице три кумулативно изискуеми предпоставки: лице, заемащо публична длъжност; наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.). Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	
	Явор В. Бакърджиев, в качеството си на общински съветник е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение второ от ЗПКОНПИ.
	Камен П. Влахов, в качеството си на заместник-кмет на община е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение второ от ЗПКОНПИ.
	С оглед горното КПКОНПИ е компетентна да разгледа подадения сигнал.
	В хода на производството се установи, че родство по сватовство от втора степен между Явор В. Бакърджиев и Камен П. Влахов обуславя помежду им свързаност по смисъла на § 1, т. 1 от ДР на ЗПУКИ (отм.), респективно и по смисъла на § 15, б. „а“ от ДР на ЗПКОНПИ.
	В хода на производството не се установи Явор В. Бакърджиев, както и Камен П. Влахов да са управители или еднолични собственици на капитала на дружествата „**********“ ЕООД и „**********“ ЕООД, и в това си качество да са свързани лица по смисъла на § 1, т. 1 от ДР на ЗПУКИ (отм.), респективно и по смисъла на § 15, б. „б“, предложение първо от ДР на ЗПКОНПИ с дружествата. 
	Също така не се установи Явор В. Бакърджиев, както и Камен П. Влахов да са свързани лица по смисъла на § 1, т. 1 от ДР на ЗПУКИ (отм.), респективно и по смисъла на § 15, б. „а“ от ДР на ЗПКОНПИ, като роднина по права линия, по съребрена линия – до четвърта степен включително, и по сватовство - до втора степен включително с Т. И. Л., а така също и с М. Я. П..
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на §. 1, т. 1 от ДР на ЗПУКИ (отм.), респективно и по смисъла на § 15, б. „а“ и б.“б“ от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
	В правомощие на Общинския съвет, съгласно разпоредбата на чл. 21, ал. 1, т. 8 от ЗМСМА е приемането на решения за придобиване, управление и разпореждане с общинско имущество и определянето на конкретните правомощия на кмета на общината и кметовете на райони и кметства в тази връзка, а съгласно чл. 33, ал. 1, т. 1 и т. 3 общинският съветник има право да участва в обсъждането и решаването на всички въпроси от компетентността на съвета.
	Като е гласувал приемането на Решение № 190 от 14.04.2016 г. на Общински съвет Ч. б. за провеждане на публично оповестен конкурс за отдаване под наем на общински недвижими имоти – частна общинска собственост, представляващ хотелски комплекс „**********“, предаден за управление на „**********“ ЕООД – Ч. б., Явор В. Бакърджиев е упражнил правомощията си на общински съветник, произтичащи от разпоредбите на ЗМСМА.
	С Решение № 190 от 14.04.2016 г. Общински съвет Ч. б. са определени условията за провеждане на конкурса и е възложено на управителя на „**********“ ЕООД да извърши всички действия по организацията и провеждането на публично оповестения конкурс и за резултата да докладва на Общинския съвет.
	В изпълнение на Решение № 190 от 14.04.2016 г. на Общински съвет Ч. б., управителят на „**********“ ЕООД е определил състава на Комисия за провеждане на публично оповестен конкурс за отдаване под наем на общински недвижими имоти, представляващ хотелски комплекс „**********“, която е провела конкурсната процедура.

	Съгласно разпоредбата на чл.7, ал.1 от ЗПУКИ (отм.), респ. чл.56 от ЗПКОНПИ лице, заемащо публична длъжност няма право при изпълнение на задълженията си да гласува в частен интерес.
	В хода на производството се установи, че при гласуването на Решение № 190 от 14.04.2016 г. на Общински съвет Ч. б. за провеждане на публично оповестен конкурс за отдаване под наем на общински недвижими имоти – частна общинска собственост, представляващ хотелски комплекс „**********“,  Явор В. Бакърджиев, в качеството си на общински съветник в Общински съвет Ч. б. е упражнил правомощията си по служба в частен интерес, на свързано с него по смисъла на § 1, т. 1 от ДР на ЗПУКИ (отм.), респективно и по смисъла на § 1, т.15, б. „б“ от ДР на ЗПКОНПИ лице - „**********“ ЕООД.
	Това е така, защото общинският съветник, участвайки в работата на колективния орган  Общински съвет – Ч. б., включително при вземане на решение за определяне на условията, в това число и цените на общинските имоти, изпълнява възложените му властнически правомощия в местното самоуправление, поради което за него е налице забраната по чл. 7, ал. 1 от ЗПУКИ (отм.), респ. по чл.56 от ЗПКОНПИ, да гласува при вземане на тези решения, след като впоследствие същият е бил упълномощен от лицето, спечелило обявения публичен търг за отдаване под наем на недвижимия имот – частна общинска собственост да го представлява при сключване на договора, както и договори, свързани с управлението на ресторант „**********“ – предмет на публичния търг,  което определя и неговия частен интерес. В случая правно ирелевантен е факта, дали към момента на гласуване на решението общинският съветник е бил упълномощен от лицето - участник в търга или това е станало след вземане на решението от Общинския съвет, тъй като самото му упълномощаване впоследствие обуславя свързаност между Бакърджиев и „**********“ ЕООД. Оттук следва и частния интерес на Явор В. Бакърджиев при гласуване на Решение № 190 от 14.04.2016 г. на Общински съвет Ч. б., в нарушение на чл. 7, ал. 1 от ЗПУКИ (отм.), респ. чл.56 от ЗПКОНПИ. (В този смисъл Решение № 10095 от 22.07.2010 г. по адм.д. № 14459/2009 г.,V отд. на ВАС).
	Нарушението е извършено на 14.04.2016 г. в гр. Ч. б..
	
	С нормата на чл. 10, ал. 1 от ЗПУКИ /отм./ законодателят е въвел забрана за използване на информация, получена при изпълнение на правомощията или задълженията по служба на лице, заемащо публична длъжност, в частен интерес.
	В изпълнение на своите правомощия/задължения общинските съветници имат достъп до служебна информация, релевантна за подготовката на решения по въпроси, внесени за обсъждане и решаване от Общинския съвет. Комисията приема, че Явор Бакърджиев е разполагал със служебна информация, което му  е позволявало да е запознат изцяло и в детайли с управлението на имотите – собственост на Община Ч. б., в т.ч. и хотелски комплекс „**********“, както и с условията за провеждане на конкурса.
	Обстоятелството, че Бакърджиев е бил пълномощник на „**********“ ЕООД, обосновава частен интерес да получи и използва информацията, съдържаща се в Решение № 190 от 14.04.2016 г. на Общински съвет Ч. б. за провеждане на публично оповестен конкурс за отдаване под наем на общински недвижими имоти – частна общинска собственост, хотелски комплекс „**********“.
	Представителната власт, определена в нотариално завереното пълномощно с рег.№ 3196 от 10.05.2016 г. обуславя свързаност по смисъла на 1, т. 1 от ДР на ЗПУКИ (отм.), респективно и по смисъла на § 15, б. „б“, предложение първо от ДР на ЗПКОНПИ между дружеството „**********“ ЕООД и упълномощения Явор В. Бакърджиев, с оглед доверието, което предполага връзката упълномощител - упълномощен.
	Бакърджиев е бил наясно с факта, че имотите - частна общинска собственост, ще се отдават под наем. С предоставянето на свързаното лице на информацията относно провеждането на конкурс и условията на конкурса, той е създал предимство за „**********“ ЕООД – дружество на което става пълномощник няколко дни по-късно – нематериална облага по смисъла на чл.2, ал.3 от ЗПУКИ /отм./, респ.чл54 от ЗПКОНПИ.
	Тази информация Бакърджиев е получил към датата на гласуване на решението на Общинския съвет и същата е използвана към датата на подаване на заявлението за участие в конкурса от страна на свързаното с него лице „**********“ ЕООД, с оглед изготвяне на оферта, която в максимална степен да покрива зададените от възложителя критерий.
	С действията си Явор Бакърджиев е нарушил разпоредбата на чл.10, ал.1 от ЗПУКИ /отм./. 
	Нарушението е извършено в гр.Ч. б..
	
	Конфликтът на интереси предполага упражнени правомощия по служба от лицето, заемащо публична длъжност и наличието на частен интерес, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава II от ЗПУКИ (отм.).
	В резултат на извършените от Бакърджиев нарушения е реализирана нематериална облага за свързаното с него лице - „**********“ ЕООД, изразяваща се в глас и подкрепа за свързаното лице.
	Видно от писмо с изх.№ 5 (3) от 22.10.2019 г. на Общински съвет – Ч. б., за заседанието на Общински съвет – Ч. б., проведено на 14.04.2016 г. не е начислявано и изплащано възнаграждение на всички присъстващи общински съветници, в това число и на Явор Бакърджиев, поради което не може да бъде отнето в полза на Община Ч. б. нетно дневно възнаграждение за 14.04.2016 г. – датата, на която същият е гласувал Решение № 190 от 14.04.2016 г. на Общински съвет Ч. б.. 

	В качеството си на член на Комисията Камен П. Влахов - заместник-кмет на Община Ч. б. е гласувал в полза на дружеството „**********“ ЕООД. Като е гласувал за избора на печеливш участник в така проведената конкурсна процедура Камен П. Влахов е упражнил правомощията си на член на Комисията, в качеството си на заместник-кмет на Община Ч. б..
	Обстоятелството, че Камен П. Влахов не е свързано лице по смисъла на § 1, т. 1 от ДР на ЗПУКИ (отм.), респективно и по смисъла на § 15, б. „а“ и б. „б“, предложение първо от ДР на ЗПКОНПИ с дружеството „**********“ ЕООД изключва наличието на частен интерес при осъществените му правомощията, като член на Комисията свързан с проведената процедура.
	Също така не се установи Камен П. Влахов, в качеството си на заместник-кмет на Община Ч. б. и член на Комисията за провеждане на конкурса за отдаване под наем на общински недвижими имоти, представляващ хотелски комплекс „**********“, да е упражнил правомощията си по служба в частен интерес, свой или на свързано с него по смисъла на § 1, т. 1 от ДР на ЗПУКИ (отм.), респективно и по смисъла на § 15 от ДР на ЗПКОНПИ лице.
	Предвид изложеното, се налага извода, че са налице два от елементите на състава на конфликт на интереси по чл. 2 от ЗПУКИ (отм.) а именно: лице, заемащо публична длъжност, респективно висша публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Камен П. Влахов.
	Липсата на частен интерес от упражнените правомощия по служба от страна на лицето, заемащо публична длъжност, респективно висша публична длъжност в свой личен или на свързани с него лица по смисъла на § 1, т. 1 от ДР на ЗПУКИ (отм.), респективно и по смисъла на § 15 от ДР на ЗПКОНПИ води до липса на конфликт на интереси по чл. 2 от ЗПУКИ (отм.), респективно по чл. 52 от ЗПКОНПИ.
	
	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 от ЗПКОНПИ,

РЕШИ:

	УСТАНОВЯВА конфликт на интереси по отношение на Явор В. Бакърджиев с ЕГН ********** – общински съветник в Общински съвет – Ч. б., в качеството му на лице, заемащо публична длъжност по чл. 3, т. 9 от ЗПУКИ (отм.), респективно лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 190 от 14.04.2016 г. на Общински съвет Ч. б. за провеждане на публично оповестен конкурс за отдаване под наем на общински недвижими имоти – частна общинска собственост, хотелски комплекс „**********“, в частен интерес на свързано с него лице по смисъла на § 1, т. 1 от ДР на ЗПУКИ (отм.), респективно и по смисъла на §1, т.15, б. „б“ от ДР на ЗПКОНПИ – нарушение на чл.7, ал.1 от ЗПУКИ (отм.), респ. чл.56 от ЗПКОНПИ.

	УСТАНОВЯВА конфликт на интереси по отношение на Явор В. Бакърджиев с ЕГН ********** – общински съветник в Общински съвет – Ч. б., в качеството му на лице, заемащо публична длъжност по чл. 3, т. 9 от ЗПУКИ (отм.), респективно лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, за използване в частен интерес на информация, съдържаща се в Решение № 190 от 14.04.2016 г. на Общински съвет Ч. б. за провеждане на публично оповестен конкурс за отдаване под наем на общински недвижими имоти – частна общинска собственост, хотелски комплекс „**********“, в полза на свързаното с него лице - „**********“ ЕООД, в нарушение на чл. 10, ал. 1 от ЗПУКИ (отм.), респективно чл. 60 от ЗПКОНПИ.

	НАЛАГА на основание чл. 171, ал.1 от ЗПКОНПИ, глоба в размер на 5 000 (пет хиляди) лева на Явор В. Бакърджиев с ЕГН **********, с постоянен адрес в гр. Ч. б., ул.“ **********“ № **, за осъществен конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, за извършено нарушение на разпоредбата чл. 7, ал. 1 от ЗПУКИ (отм.), респективно чл. 56 от ЗПКОНПИ, в качеството му на общински съветник в Общински съвет – Ч. б. и лице, заемащо публична длъжност, по смисъла на чл. 3, т. 9 от ЗПУКИ (отм.), респективно лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
	
	НАЛАГА на основание чл. 171, ал.1 от ЗПКОНПИ, глоба в размер на 5 000 (пет хиляди) лева на Явор В. Бакърджиев с ЕГН **********, с постоянен адрес в гр. Ч. б., ул.“ **********“ № **, за осъществен конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, за извършено нарушение на разпоредбата чл. 10, ал. 1 от ЗПУКИ (отм.), респективно чл. 60 от ЗПКОНПИ, в качеството му на общински съветник в Общински съвет – Ч. б. и лице, заемащо публична длъжност, по смисъла на чл. 3, т. 9 от ЗПУКИ (отм.), респективно лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
	
	НЕ УСТАНОВЯВА конфликт на интереси по отношение на Камен П. Влахов с ЕГН ********** – заместник-кмет на Община Ч. б., в качеството му на лице, заемащо публична длъжност по чл. 3, т. 8 от ЗПУКИ (отм.) респективно лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с участието му в Комисията за провеждане на конкурса за отдаване под наем на общински недвижими имоти, представляващ хотелски комплекс „**********“, поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно и по смисъла на § 15 от ДР на ЗПКОНПИ.
	
	Сумата, посочена в настоящото решение, в размер на 10 000 лв. (десет хиляди лева), следва да се преведе по банкова сметка на КПКОНПИ:

Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество

	На основание чл. 74, ал. 3 от ЗПКОНПИ, в седемдневен срок, считано от датата на уведомяване за решението, можете да заплатите доброволно сумата от 10 000 лв. (десет хиляди лева) по горепосочената банкова сметка.

	На основание чл. 76, ал. 1 от ЗПКОНПИ, решението може да се оспори от заинтересованото лице пред Административен съд – П., по реда на Административнопроцесуалния кодекс, в 14-дневен срок от съобщаването му, в частта, с която се установява конфликт на интереси и се налагат санкции и отнемане.
	
	Препис от решението да се изпрати на Окръжна прокуратура П., с оглед преценка за реализиране на правомощията й по чл. 76, ал. 2 от ЗПКОНПИ в частта, с която не се установява конфликт на интереси.
		
	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.


	КОМИСИЯ:



Заместник - председател:………………/Антон Славчев/

Член:………………………………../Антоанета Цонкова/

Член:…………………………………..../ Пламен Йоцов /

Член:…………………………………..../Силвия Къдрева/


Отпечатано в два екземпляра.
Екз. № 1 – КПКОНПИ
Екз. № 2 – към преписката

Изготвил: 

……………………….., 23.10.2019 г.
Николай Нейков, Главен юрисконсулт в Специализирана дирекция
„Конфликт на интереси“

Съгласували:

…………………….., …...............2019 г.
Лиляна Младенова, За Държавен инспектор в Специализирана дирекция 
„Конфликт на интереси“

 …………………….., …………...2019 г.
Лилия Славчева, За Директор на Специализирана дирекция 
„Конфликт на интереси“

